20. ΝΟΜΟΣυπ’ αριθ. 516  της 4/11 Ιαν. 1977 (ΦΕΚ Α΄ 1) Περί του εν Βιέννη υπογραφέντος την 23ην Απρ. 1975 μεταξύ της Ελληνικής Δημοκρατίας και της Αυστριακής Δημοκρατίας Πρωτοκόλλου μετά των συνημμένων αυτών δύο επιστολών, αφορώντος εις τας δια φορτηγών αυτοκινήτων διεθνείς εμπορευματικάς μεταφοράς. Άρθρον πρώτον.-Κυρούται και έχει ισχύν νόμου, το υπογραφέν εν Βιέννη την 23ην Απρ. 1975 μεταξύ της Ελληνικής Δημοκρατίας και της Αυστριακής Δημοκρατίας Πρωτόκολλον, μετά των συνημμένων αυτώ δύο επιστολών, αφορών εις τας δια φορτηγών αυτοκινήτων διεθνείς εμπορευματικάς μεταφοράς, ούτινος το κείμενον εν πρωτοτύπω εις την Γερμανικήν γλώσσαν και εν μεταφράσει εις την Ελληνικήν έχει ως έπεται: Πρωτόκολλον Περί συνομιλιών εν Βιέννη, αφορωσών τας δια φορτηγών αυτοκινήτων διεθνείς εμπορευματικάς μεταφοράς μεταξύ της Αυστριακής Δημοκρατίας και της Ελληνικής Δημοκρατίας, αίτινες έλαβον χώραν κατά το χρονικόν διάστημα από 21.4-23.4.1975 μεταξύ της Ελληνικής Αντιπροσωπείας. 1.Αμφότεραι αι Αντιπροσωπείαι αντήλλαξαν την πείραν των αναφορικώς προς τας διεθνείς οδικάς εμπορευματικάς μεταφοράς μεταξύ των δύο χωρών από των συνομιλιών του έτους 1973. 2.Η Ελληνική Αντιπροσωπεία υπεστήριξεν, ότι δεν κατέστη δυνατόν να επαρκέση η τότε συμπεφωνηθείσα ποσόστωσις δια την εκτέλεσιν των μεταφορών και τούτο λόγω της αναπτύξεως, ήτις επήλθεν εις τας εμπορικάς συναλλαγάς μεταξύ Ελλάδος και Αυστρίας και των άλλων ευρωπαϊκών χωρών. (Μετά την σελ. 402,08) Σελ.402,09 Τεύχος 670-Σελ.125 Διεθνείς Μεταφορές Επιβατών και Εμπορευμάτων 21.Θ.α.19-20 3.Η Αυστριακή Αντιπροσωπεία παρετήρησεν, ότι η συμφωνηθείσα ποσόστωσις κατέστη δυνατόν να επαρκέση μεν δια τας μεμονωμένας διαδρομάς, ουχί όμως δια τας εν τω πλαισίω της ποσοστώσεως καθορισθείσας διαδρομάς προς και από τρίτας χώρας. 4.Προκειμένου όπως μη παρεμποδισθούν αι μεταφοραί κατά το έτος 1974, αμφότερα τα μέρη κατέβαλλον προσπαθείας, όπως εκπληρώσουν την υποχρέωσιν της εν τω πρωτοκόλλω της 6ης Ιουλ. 1973  προβλεπομένης ευμενούς μεταχειρίσεως προς αύξησιν της ποσοστώσεως, τουθ’ όπερ ήγαγεν εις ουσιώδη υπέρβασιν της τότε συμπεφωνηθείσης ποσοστώσεως. 5.Η Ελληνική Αντιπροσωπεία επέσυρε την προσοχήν επί των δυσχερειών της Ελλάδος εις τον τομέα των μεταφορών και ητήσατο εκ νέου ουσιώδη αύξησιν της ποσοστώσεως. Καίτοι το ποσοστόν της αυστριακής συμμετοχής εις τον όγκον των μεταφορών είναι σημαντικώς μικρότερον του της Ελλάδος εν τω πλαισίω της ποσοστώσεως, η Αυστριακή Αντιπροσωπεία επέδειξεν ευρείαν κατανόησιν ως προς τας επιθυμίας της Ελλάδος προς περαιτέρω σημαντικήν αύξησιν της ποσοστώσεως λόγω της ιδιαζούσης θέσεως της Ελλάδος. 6.Κατόπιν επισταμένης εξετάσεως των απόψεων των δύο μερών αμφότεραι αι Αντιπροσωπείαι συνεφώνησαν τελικώς όπως καθορίσουν την ποσόστωσιν δια το έτος 1975 ως ακολούθως: 12.200 άδειαι δια μεμονωμένας διαδρομάς (μετάβασις και επιστροφή), εκ των οποίων 2.300 δύνανται να χρησιμοποιηθούν επίσης δια την εκτέλεσιν μεταφορών προς και από τρίτας χώρας. Η Ελληνική Αντιπροσωπεία επεσήμανε το γεγονός ότι από ελληνικής πλευράς θα γίνη χρήσις των αδειών δια μεταφοράς προς και από τρίτας χώρας εις περιωρισμένην μόνον κλίμακα και εδήλωσεν, ότι τούτο ουδόλως προδικάζει τας ανάγκας της Ελλάδος εις τοιαύτας διαδρομάς εις το μέλλον. 7.Δεδομένου ότι τόσον η Ελληνική Αντιπροσωπεία φοβείται, ότι δεν θα δυνηθή να αντεπεξέλθη με την νυν καθορισθείσαν ποσόστωσιν, όσον και η Αυστριακή Αντιπροσωπεία αμφιβάλλει αν υπελογίσθη επαρκώς δια τας ανάγκας της η ποσόστωσις δια τας μεταφοράς προς και από τρίτας χώρας, αμφότεραι αι Αντιπροσωπείαι συνεφώνησαν, ότι θα καθορίσουν εγκαίρως νέαν συνάντησιν, εφ’ όσον ήθελε προκύψει ότι αι ποσοστώσεις έχουν καθορισθεί ανεπαρκώς. 8.Το παρόν Πρωτόκολλον συνετάγη εις την γερμανικήν γλώσσαν και υπεγράφη εις δύο πρωτότυπα αντίγραφα.             Εν Βιέννη τη 23η Απριλίου 1975 Σελ.402,10 ΕΛΛΗΝΙΚΗ ΑΝΤΙΠΡΟΣΩΠΕΙΑ Αξιότιμε Κύριε Πρόεδρε, Βεβαιώ την λήψιν της από 23 Απρ. 1975 υμετέρας επιστολής, το κείμενον της οποίας έχει ως ακολούθως: «Κατά τας διαπραγματεύσεις, αίτινες διεξήχθησαν εν Βιέννη μεταξύ της Αυστριακής και της Ελληνικής Αντιπροσωπείας κατά το χρονικόν διάστημα από 21ης έως 23ης Απρ. 1975 περί των διεθνών οδικών εμπορευματικών μεταφορών μεταξύ της Αυστρίας και της Ελλάδος συνεφωνήθη μεταξύ άλλων, όπως εν τω πλαισίω της καθορισθείσης ποσοστώσεως δύναται να χρησιμοποιηθή ωρισμένος αριθμός αδειών επίσης δια μεταφοράς προς και από τρίτας χώρας. Επιτρέψατέ μοι να βεβαιώσω, ότι συμφωνώ μεθ’ υμών, ότι, λαμβανομένης υπ’ όψιν της ιδιαζούσης γεωγραφικής θέσεως των χωρών ημών, ως «μεταφοραί προς και από τρίτας χώρας» δέον να θεωρηθούν επίσης αι μεταφοραί, κατά τας οποίας δεν λαμβάνει χώραν διέλευσις των αυτοκινήτων δια της ιδίας χώρας». Δια της παρούσης δηλώ, ότι συμφωνώ πλήρως με το περιεχόμενον της υμετέρας επιστολής. Δεχθήτε, αξιότιμε Κύριε Πρόεδρε, την έκφρασιν της εξαιρέτου υπολήψεώς μου. Γενικόν Διευθυντήν του Ομοσπονδιακού Υπουργείου Μεταφορών Βιέννην    Αρχηγόν της Αυστριακής Αντιπροσωπείας. 21.Θ.α.20 Διεθνείς Μεταφορές Επιβατών και Εμπορευμάτων 